Uhudler
Uhudler je vino iz Austrije, koje se uglavnom proizvodi u južnom dijelu austrijske pokrajine Gradišće. Općine Heiligenbrunn i Eltendorf čine središte uzgoja uhudlera. Izgledom uhudler podsjeća na svijetlo crveno vino ili rosé, ovisno o vrsti vinifikacije i sastavu sorti. Vino se proizvodi od grožđa različitih izvornih sorti grožđa: concord, elvira, delaware i šest drugih) kao cuvée. Buke uhudlera je izrazito intenzivan i podsjeća na šumske jagode ili crne ribizle, karakterističan okus opisuje se kao "Fox-Ton". Vino se proizvodi od grožđa hibridnih sorti tzv. izravnih proizvođača. Imaju dobru otpornost na filokseru i određene gljivične bolesti. Stoga ih gotovo nije potrebno tretirati protiv peronospore i oidijuma (latinski: Uncinula necator). Postoje različite priče o podrijetlu imena. Često spominjana vezana je uz činjenicu da se dan nakon obilne konzumacije ovog vina kod mnogih ljudi pojave tamni kolutovi ispod očiju, koji svojim izgledom podsjećaju na sovu (njemački: Uhu)